દાહોદ રૂરલ પો.સ.ઇ. દેસાઇ, એલ.સી.બી. પો.સ.ઇ.પરમાર તથા પો.સ.ઇ. આર.બી.કતરાએ અને પોલીસની જુદી જુદી ટીમોએ આ આરોપીની હિલચાલ ઉપર નજર રાખવા બાતમીદારોને જાણ કરેલ. દરમ્યાન આજ રોજ ચાકલીયા રોડ ઉપર પેટ્રોલીંગમાં ફરતા દરમ્યાન બાતમી મળતા આરોપી દિલીપભાઇ ભાવસિંહભાઈ દેવળ રહે.ખરેડીને ચાકલીયા રોડ ઉપરથી પકડી પાડવામાં આવેલ હતો. પો.સ.ઇ. કટારાએ આ ગુનામાં તેની ધરપકડ કરેલ છે. આ ગુનામાં અન્ય આરોપીઓ કોણ છે ? શા કારણે મોહન બાલવાણીનું ખૂન કરેલ છે ? ખૂન ક્યાં કરેલ છે ? લાશને ખેરિયા ગામે કોણ કોણ લઈ ગયેલા ? ગુનાના કામે કયું હથિયાર, વાહન વાપરવામાં આવેલ અને અન્ય આરોપીઓનો શું રોલ શું હતો ? મોહનભાઈને મારી નાખવા માટે ક્યારે કાવતરું કરવામાં આવેલ વિગેરે મુદ્દાઓ ઉપર તપાસ ચાલુ છે.